Kalle Laitela

**Kalle Juhani Laitela** on Pete Latun esittämä hahmo televisiosarjassa Salatut elämät, joka on ollut mukana sarjassa vuosina 1999-2001, 2002 sekä vuodesta 2012 lähtien. Hahmon ensiesiintyminen tapahtui tammikuussa 1999 ensimmäisessä jaksossa. Hän poistui sarjasta vuonna 2001, mutta kävi lyhyellä vierailulla vielä alkuvuodesta 2002. Kalle teki paluun takaisin yli kymmenen vuoden poissaolonsa jälkeen vuoden 2012 päätösjaksossa.

## Asuminen

Alkuaikoina Kalle asui isänsä Ismon ja siskonsa Miian kanssa Pihlajakatu 23:n asunnossa B7, kunnes muutti Brasiliaan Kuisma Savolaisen kanssa ja asuivat siellä yhdessä kymmenen vuotta. Erottuaan Kuisman kansa Kalle palasi takaisin Pihlajakadulle ja asui jonkin aikaa ystäviensä Jenni Vainion ja Katariina Mäkelän luona asunnossa B6. Sittemmin hän on asunut asunnossa B8 sekä isänsä kanssa asunnossa B9. Ullakkokerrokseen valmistui asunto B11, johon Kallen oli tarkoitus muuttaa yhdessä Sami Kososen kanssa, mutta Samin kuoltua Kalle muutti tähän yksin.

## Elämä sarjassa

Sarjan alussa Kalle kamppaili seksuaalisen suuntaumisensa kanssa ja joutui aluksi esittämään kavereillensa heteroa. Hän seurusteli Kristiina-nimisen tytön kanssa, vaikka todellisuudessa Kallella ei ollut tätä kohtaan tunteita. Sen sijaan Kalle oli ihastunut hyvään ystäväänsä Saku Saliniin. Lopulta Kalle päätti kertoa kaikille olevansa homoseksuaali, jonka kaikista eniten raskaammin otti Kallen isä Ismo. Ismo käyttäytyi väkivaltaisesti ja ei hyväksynyt poikansa homoutta.

Vuonna 2001 Kalle päätti mennä armeijaan ja tapasi siellä yliluutnantti Kuisma Savolaisen, jonka kanssa hän kihlaantui Lapissa ja sieltä he muuttivat Brasiliaan. Kalle kävi syöpään kuolleen siskonsa Miian hautajaisissa alkuvuodesta 2002. Päätösjaksossa 2012 Kalle palasi isänsä luokse Pihlajakadulle. Hän kertoi eronneensa Kuisman kanssa ja opiskelleensa lääkäriksi. Kalle salasi aluksi isältään, että kuolleeksi luultu Ismon vaimo sekä Kallen ja Miian äiti Liisa onkin elossa ja hänen nimensä on nykyään Kristiina Pohjonen. Paljastui myös, että Kristiinalla on uudesta avioliitosta tytär Sanni, jonka kanssa Kalle onkin hyvissä väleissä. Ismo sairastui syöpään ja oli kuoleman partaalla. Kalle leikkasi hiuksensa kaljuksi, koska Ismokin menetti ne. Kun Ismolle paljastui, että Liisa oli lavastanut kuolemansa ja että Kalle tiesi tästä, heitti Ismo Kallen ulos asunnostaan. He ovat kuitenkin saaneet sovittua.

Palattuaan takaisin Helsinkiin Kallelle tuli juttua kolleegansa Katariina Mäkelän kanssa. He seurustelivat, mutta lopulta suhde päättyi eroon. Kalle seurusteli myös Lari Väänäsen kanssa, mutta heidän suhteensa oli vaikeaa ikäeron ja Larin suurimman rakkauden Elias Vikstedtin takia. Lopulta toukokuussa 2019 kaksikko päätti pysyä vain ystävinä.

Vuoden 2016 aikana Kallen alkoholin juominen alkoi lisääntyä. Hän joi vuosien varrella useita kertoja työpaikallaan sairaalassa. Kalle alkoi tapailla Sami Kososen kanssa. Heidän suhde oli edetä kihlaukseen asti, mutta Sami murhattiin yllättäen Pihlajakadun hissiin tammikuussa 2019. Murhaajaksi paljastui sairaalassa ollut siivooja ja Kallen kanssa muutaman kerran seksiä harrastanut Tero Puustinen. Samin kuoleman jälkeen Kallen alkoholin juominen alkoi lisääntyä entisestään. Lopulta maaliskuussa 2020 Kalle päätyi leikkaamaan Victorian Saaren humalassa, jonka myötä Kalle päätti irtisanoutua johtajaylilääkärin työstään ja hakeutua katkaisuhoitoon.